JohanHeinsen/ENO huggingface dataset:
Aalborg Stiftstidende, 1831-06-22
J Warschau fandt Dr. Hille nogle af Cholera heftig angrebne Syge, særdeles mange i Bedring og lidende af Eftersygdomme. Sygdommen synes at have antaget en mildere Caracter, mange Mennesker bleve ganske forskaanede; den har i Warschau anfaldet kun faa af de høiere Stænder, og kun een Læge, men som igjen er kommet sig, ligesom overhovedet de fleste Cholerasyge, ere blevne helbredede ved itide at faae hensigtsmæssig Hjelp. Paa Grændsen af de kgl. preussiske Stater har Dr. Hille lært at kjende Sundheds-Cordonen i en Strækning af 7 Mile. Samme er bleven anordnet med grundig Sagkundskab og Omhyggelighed; den haandhæves med Strænghed, hvad der bliver aldeles fornødent med en Sygdom, hvis Angribnings-Kraft ved Mennesker er udenfor al Tvivl. Langs med den preussiske Grændse mod Polen staae forskjellige træbygte og straatagte Hytter, som hver er besat med 6 Mand Soldater og en Underofficeer. Ved hver Hytte staaer en Skildvagt, som baade til Høire og Venstre kan see den nærmeste Hyttes Vagtpost, og fra hver Hytte gaae 2 Mand, den Ene tilhøire og den Anden tilvenstre, Uge til Midten af Frastanden fra den nærmeste Hytte, for at patrouillere, hvor de træffe sammen med Patrouillen fra denne og erholde Melding om det muligen Forefaldne. Det er neppe muligt, paa denne Maade, nogetsteds at passere Grændsen ubemærket, især da ogsaa Broerne over Grændsefloden ere spærrede med Pallisader og Grave. Cavalleripatrouiller danne i kort Frastand bag den første Cordon en anden Kjæde, og en Tredie dannes ved Jnfanteriet. Ogsaa ContumatsForanstaltningerne ere fuldkommen hensigtsmæssigen indrettede; Passagerer og Varer, der komme fra Steder, der ere mistænkte, maa holde Quarantaine i 21 Dage, og blive nøie iagttagne.
Aalborg Stiftstidende, 1831-06-22
Blandinger. Kongen af Sverrig er nu igjen saa frisk, at Hs. Majestæt har befalet at Bulletinerne skal ophøre. Den sidste er af 7de Juni, Eftermiddag Kl. 10.
Aalborg Stiftstidende, 1831-06-22
Fædrenelandet.
Aalborg Stiftstidende, 1831-06-22
Viborg. Den 5te April er Sønke Pedersen i Bjerre Arrest for begaaet Tyverie dømt at hensættes til Arbeide i Rasphuset i 3 Aar. Ved Bierre Hatting Herreders Extraret tildømtes han at hensættes til Fæstningsarbeide i Jern i 3 Aar. S. D. er Jndvarslingen til Overretten afviist af Sagen, paadømt ved Sæbye Kjøbstæds Politiret, hvorved, for begaaet Ustyr paa Gaden om Natten, Skomagersvend Herman Engen og Poul Madsen ere tilfundne hver for sig at hensættes den Første i 8 og den Sidste i 12 Dage i Fængsel paa Vand og Brød.
Aalborg Stiftstidende, 1831-06-22
S. D. er Eldboe m. fl. Herreders Extraretsdom stadfæstet i Justitssagen mod Juliane Fredriksdatter for at have ombragt sin Mand med Gift, og Peder Nielsen for at have gjort sig Umage for at faae Giften tilveiebragt samt J. W. Hørbroe i Fredericia for at have afhændet den, og hvorved den Første er dømt at have sit Liv forbrudt og at knibes med gloende Tænger i Overeensstemmelse med Rese. 22de Decbr. 1758, den høire Haand levende at afhugges, Legemet at lægges paa Steile og Hovedet tilligemed Haanden at fæstes paa en Stage; den Anden at arbeide i Viborg, Tugt- og Forbedringshuus for sin Livstid, og den Tredie at bøde 50 Rbd. Sølv til Veile Amts Fattigkasse. Den 11te April er Hads og Ring Herreders Extraretsdom stadfæstet, hvorved Ole Jørgensen af Hvilsted, for at have med en Ragekniv overskaaret Halsen paa sin 1/2 Aars gamle Søn, er dømt at miste sin Hals og hans Hoved at sættes paa en Stage. S. D. er Nørvang Tørrild Herreders Extraretsdom stadfæstet, hvorved Jver Olesen i Veile Arrest, for begaaet Hestetyverie paa Marken, er dømt at stryges til Kagen og hensættes til Arbeide i Fæstningen sin Livstid. S. D. er Middelsom Sønderlyng Herreders Extraretsdom, hvorved Drengen Anders Nielsen af Woldum er dømt at straffes med Riis ved Rætterne under Fogdens Opsigt, for begaaet Tyveri, stadfæstet. S. D. er Skomager Holms fraskilte Hustrue, Frederikke Birgithe Colditz i Aalborg for gjentagne Gang begaaet Løsgjænger dømt at hensættes til Forbedringshuusarbeide i Viborg Tugt- og Forbedringshuus i Maaneder. Ved Aalborg Kjøbstæds Politiret var Strafetiden bestemt til 1 Aar. S. D. er Bjerre-Hatting Herreders Rets Dom stal fæstet, hvorved Stiftamtmand de Thyggeson er tilpligtet at indfrie 2de Forskrivninger, store 3752 Rbd. 8 s. Sølv og 2500 Rbd. Sedler, ved Betaling til Prifessor Worms Dødsboe.
Aalborg Stiftstidende, 1831-06-22
Blandinger. Ligesom ifjor i Jylland, saaledes modtages vor hulde og blide Landsfader iaar overalt i Sielland, Fyen og Holsten med Fryd og Jubel. Den alderstegne Monar reiser og expederer Forretninger med en Raskhed som mangen en ung kraftfuld Mand maa staae tilbage for Den 8de spiste Hs. Majestæt til Middag i Christiansborg Sted. Hs. M. Logen holdte Selv den unge Prinds, der fik Navnene Friedrich Carl Christian August, over Daaben. De øvrige Faddere vare Hs. K. H. Prinds Freder. Carl Christian, Hs. K. H. Enke hertug. af Augustenborg og Comtesse v. Danneskjold.
Aalborg Stiftstidende, 1831-06-22
Samme Nat Kl. 1 ankom Hs. Majestæt til Flensborg.
Aalborg Stiftstidende, 1831-06-22
Apenrade Ugeblad fortæller, at Cholera ogsaa er udbrudt paa Jisland, men at Sygdommen der fornemmelig skal være farlig for Børn under 10 Aar.
Aalborg Stiftstidende, 1831-06-22
Forestillingen af Evalds "de brutale Klappere" paa det kgl. Theater var stærk besøgt. Jsær have Frydendahl som Bister og Nielsen som Erast udmærket sig.
Aalborg Stiftstidende, 1831-06-22
J Kbhvn. er ved Døden afgaaet Dr. og Professor otto Diderich Bloch. Den Afdøde var født i Viby paa Hindsholm i Fyen, hvor hans Fader var Præst.
Aalborg Stiftstidende, 1831-06-22
hans Moder var en Datter af den berømte Oeconom C. D. Lütken. Han blev Student (fra Odense Skole, 1784, blev Alumus paa Eilersens Collegium og 1792.
Aalborg Stiftstidende, 1831-06-22
Magister Philologiæ, var først Tredie=Lectiehører og blev 1797 Overlærer ved Frue=Latinske-Skole i Kbhvn.; 1798 entlediget med Vartpenge, 1813 blev han Amamensis og 1814 Underbibliothekar ved Universitetsbibliotheket, hvilken Post han beklædte til sin Død.
Aalborg Stiftstidende, 1831-06-22
J Mandags jordedes i Randers en af Byens ældste Borgere, Kjøbmand Hans Nielsen Bay. J afvigte Maaned feirede denne Olding, i sine Børns og Børnebørns talrige Kreds, sit Guldbryllup med sin anden Kone. Første Gang var han gift i 4 Aar, og efterlader sig af begge Ægteskaber 6 Børn og mange Børnebørn.
Aalborg Stiftstidende, 1831-06-22
Natten imellem den 27de og 28de April blev Landsbyen Tarbeck, en lille Fjerdingvei fra Bornhøvd, hjemsøgt af en skrækkelig Jldsvaade. Jnden en halv Time stode 8 Bygninger i Lue, 7 Familier bleve huusvilde og endeel Kreaturer brændte. Det sørgeligste var endda, at Sognefogdens Broder, en Mand paa 30 Aar, omkom i Luerne, og flere Børn, som vankede nøgne omkring, bleve beskadigede. Aarsagen til Jldens Udbrud har ikke kunnet opdages. Den 19de Mai af brændte i samme Sogn atter nogle Steder i Nærhe heden af Meieriegaarden Altenrade paa det adelige Gods Bothkamp, hvorved en ung Pige paa 14 Aar, som endnu vilde redde nogle Sager, men ikke kunde finde tilbage, ynkelig indebrændt.
Aalborg Stiftstidende, 1831-06-22
Fyens Stiftsphysikat har bekjendtgjort, paa Grund af udbredte Rygter, at der ingen Steder i Stiftet har yttret sig den saakaldte Cholera morbus orientalis.
Aalborg Stiftstidende, 1831-06-22
J Kbhvn, er udk.: Beviis for at Kbhvn, neppe vil have at befrygte Cholera morbus. (8 s.)
Aalborg Stiftstidende, 1831-06-22
Jfølge Placat af 7de Dennes maa ordinerede Catecheter, som herefter beskikkes, ved Jndskud i den almindelige Enkekasse forsikkre deres eventuelle Enker en aarlig Pension af 500 Rbdlr. Sølv.
Aalborg Stiftstidende, 1831-06-22
Ved allerh. Bevilling er Stiftslæge ved Valløe Stift, J. F. Steenberg, forundt lige Rettigheder med kongelige Embedsmænd.
Aalborg Stiftstidende, 1831-06-22
Vor store Digter Evalds tragicomiske Forspil: "de brutale Klappere", blev til derved, at daværende Borgemester Bredal fra Trondhjem var, skjøndt han i et af ham opført Stykke havde lagt en daarlig Smag for Dagen, bleven Directeur for den kgl. Skueplads i Kbhvn., og aabnede denne (1771) med et høist maadeligt Stykke af ham selv: "Tronfølgen i Sidon".
Aalborg Stiftstidende, 1831-06-22
Paa samme Tid havde en ung Mand af megen Aand (P. Rosenstand Gøiske, der døde 1803) i Stilhed dannet sin Smag og sit Øie, og udgivet en dramatisk Journal. Bredals Stykke blev i Journalen haardt medtaget, og forbittret derover skrev B. en Ting, der skulde være et Skuespil, kaldet "den dramatiske Journal", hvorved han vilde giøre Dramaturgen latterlig. Hans ringe Product lod han endog opføre, men det blev stærkt udpebet. Men Borgmesteren, som var en bon compagnon, havde dog sit Partii, der vilde overdøve Piberen med end stærkere Klappen, forulempede Modstanderne og udøvede endog paa samme Voldsmands Gierninger. Det bedre Publicum var høist opbragt derover og da Stykkets Forsvarere netop vare de ukyndigste Dommere, saa, fra denne latterlige Side betragtet, benyttede Digteren de ellers uanstændige Optrin og skrev sit vittige Stykke "de brutale Klappere". Scenen, der foregaaer i et Værtshuus, fremstiller adskillige comiske Personer, der ivrer for og imod Stykket "den dramatiske Journal." En Kielderpige siger, Jeg seer Commedier kun for at see paa Løier; Og intet er saa smukt, som naar Parterret støier. Det raske Klappende, det Bravo, Bravo, har Tit gjort, at jeg for Lyst ei vidste, hvor jeg var; Thi hvad de remse op, det er ei værd at høre; Men Bravo, Hei, Encore! o! det kan hierterøre! Det gaaer til Marv og Been. Det lurer jeg kun paa, Thi alt det andet Væv maa Fanden selv forstaae! Jeg kjender en Monsteur, en Engel i sit Væsen, Vel har han smalle Been, og lidt Skavank i Næsen, Men klappe kan han, ak, og skrige høit som to, O Bravo, Schwerenoth. Gotts Blitz, bravissimo! En Krigsmand, der er gal over at Stykket "den dram. Journal" blev udpebet, siger: Jhr Herren, høren Siel Jeg kan Dem bedst fortælle, Hvori bestaaer - Jch war vom Anfang beym Querelle. Der vil han pibe ud, den museblakkede Kall, Ein schönes Stuck genannt: Dramatiske Journal. Bei meiner Seel, en Stuck, ein Stuck, man skulde vente En Oberst havde gjort - beym ganzen Regimente Machts keiner so -Men det Originaleste er en Sømand, der ogsaa taler som den Blinde og Farverne, siger til en anden - Den Onde tordne skal! Hvad? - du vil fløie, dul af Drammens Skibsjournal, Krigsmand: Han forvexler nemlig dramatiske Journal med Drammens Skibsjournal.
Aalborg Stiftstidende, 1831-06-22
Hs. Durchl. Hert. af Augustenborg har været saa ædelmodig at tillade, at, hvis Cholera skulde naae dertil, der da maatte indrettes Lazareth, som skulde forsynes med Senge, Badekar o. s. v., paa Sønderborg, Slot.
Aalborg Stiftstidende, 1831-06-22
Det kongl. Sundhedscollegium i Kjøbenhavn har under 11te Juni d. A. udgivet "Anviisning til forebyggelse af Smitte ved indtræffende Cholera-Epidemie", hvilken vi nu ikke videre omtale, da den er uddeelt til alle Huuseiere i Hovedstaden og ufortøvet vil sættes i Omløb i Provindserne.
Aalborg Stiftstidende, 1831-06-22
Paa Auctionen over Apotheket i Viborg vare 4 eller 5 fremmede Apothekere tilstede, men intet Bud skete paa Opraabet 35000 Rbd. og senere 30000 Rbd., og Apotheket blev altsaa ikke solgt. 10000 Rbd. skulde udbetales strax og 8000 Rbd. endnu i dette Aar. Auctionen over Skive Apothek blev slet ikke afholdt.
Aalborg Stiftstidende, 1831-06-22
Hals Skibsliste. Den 17de Juni indkom: C. Cortsen af Aalborg fra Kbh. med 2 Kornrensemaskiner og Stykgods. Th. Gundersen af og fra Østerriisøer med Trælast. - Afseilet: T. Krag af og til Fredericia med Ballast. J. Nielsen af Strandmøllen til Vedbemed gl. Klude. C. Christensen af Vaarsaae til Sæbye med Vark. C. Bomhoff af og til Porsgrund med Korn og Fedevarer. J. Clausen af Aalborg til Mariager med Ballast. Jens Hansen af Odense til Kolding med Kridt m.m. J. Jensen af og til Østerriisøer med Korn og Fedevarer. S. Willumsen og J. Jensen af Aalborg til Kbh. med f. Sild. P. Petersen af Svendborg til Kbh. med Havre. N. Eduarsen af og til Drammen med Korn. P. Larsen af og til Nyborg med Kridt, Pottemagerarbeide og røgede Aal. L. C. Nielsen af Thisted til Kiel med Havre. O. Ammundsen af og til Frederichsstad med Korn. Den 18de indkom: J. Smidt af og fra Randers med Stykgods. - Asseilet: P. Jensen og A. Olsen af Nykjøbing til Kbh. med Havre og røgede Aal. F. Gjerulsen af og til Arendahl med Korn. Den 19de indkom: J. Kroemann af Marstald fra Nysted, med Hvede og Kornbrændeviin. P. G. Hay af Nibe fra Kbh. med Tjære. Den 20de indkom: F. H. Sand af Løgstøer fra Haderslev med Brænde. - Afseilet: C. N. Heilskou af Aalborg til Kbh. med Havre og 2 8pundige Kanoner. A. Thorst af Aalborg til Kbh. med Fedevarer. J. Hansen af Svendborg til Kiel med Havre. Vinden. Den 17de Juni, NV.; den 18de, SV., Eftmd. S.; den 19de, S.; den 20de, SV., Eftmd. Kl. 4 O., mod Aften NB.
Aalborg Stiftstidende, 1831-06-22
Bekjendtgjoreløer. Jeg Undertegnede agter underhaanden at bortsælge mit iboende Sted, beliggende i denne Byes Kirkestræde. Lysthahavende ville behagelig henvende dem til mig. Hiørring, den 20de Juni 1831. Jens Moegreen. En Rhinsk Haandqværns-Steen, med Reeb i Mithullet, lagt paa min Græs=Parcel, østen for Exercerpladsen, sidste Efteraar, findes ikke der. Hvem som kan give mig Oplysning om samme betaler jeg derfor. L. C. Nørgaard.
Aalborg Stiftstidende, 1831-06-22
Nogle gode theologiske, juridiske og historiske Bøger ere at faae til billig Priis hos Skolelærer Poulsen i Aalborg. Spise=Duer kjøbes stedse paa Compagnihuset.
Aalborg Stiftstidende, 1831-06-22
Gaarden Nr. 66 paa Nørregade, med tillig gende smukke Hauge, önskes underhaanden, bortsolgt. Om Prisen accorderes med Procurator Møller. En Deel hertil indleverede Effecter m.v., saasom: Ve Blaarlærreds-Tværsæk, et Sølv-Væger med Bogstaverne F. A. S. B. paa Randen, og med Bogstaverne R. R. S. øverste og derunder E. A. D. M. paa den ene Side, 2 Par Sølv Skoespænder, 3 Par Sølv=Knæespænder, 4 Par Sølv-Hager, en Sølv-Snør= eller Træk-Naal, en Sølv-Pibering, 4 smaae Sølv-Skilter, en Perlekrands, nogle Stk. Silke= og Bomulds-Tørklæder af forskjellige Couleurer, 3 Stk. Bomulds Forklæder, et Stk. Bomulds=Forklædetøi, et Stk. Sirts, en Barbeerkniv, 3 Alen hvidt Vadmel, 1 Hørlærreds Lagen, en Bog, en Messingkam, en liden Flaske, et Stk. Seilgarn, og et stort sølvbeslaget Træe=Pibehoved med Rør, foruden 5 Rbd. 5 Mk. 12 s. Courant i forskjellige Sølvmynter, og nogle Kobber Markstykker", formodes at være Tyvekoster, frastiaalne Eieren i forrige Efteraar. Thi indkaldes herved Eieren til disse Sager med Aar og Dags Varsel at melde sig paa undertegnede Herreds-Contoimed behørig Legitimation for sin Eiendomsret, da disse i mang lende Fald ville blive realiserede til Fordeel for det Offentlige Bye- og Herreds Foged-Contoiret i Nibe, den 4de Juni 1831. Qvist, const.
Aalborg Stiftstidende, 1831-06-22
Skipper Niels Asp, førende Jagten "Johanne Cathrine", afseiler og 2 a 3 Dage til Kjøbenhavn og medtager Passagerer. Skibet ligger ved Snorren.
Aalborg Stiftstidende, 1831-06-22
Auctioner. Fourholt. Da det ved 3die Auction den 22de December f. A., over Gaarden Fourholt, i Horsens Sogn, pr. Hjallerup Kroe, gjorte høieste Bud, er bleven forkastet, saa bliver efter vedkommende Dom og Udlægshavers Begjæring, bemeldte Gaard med sine bekjendte gode og betydelige Eiendomme, af Hartkorn 6 Tdr. 1 Skp. 1 Fdkr., og en underliggende Engvarcel af Hartkorn 3 Skpr. 1/2 Alb., tilligemed Sammes paastaaende Korn- og Græs=Afgrøde, m.v., nu stillet til absolut Bortsalg ved en 4de Auction, som afholdes paa Gaarden, Løverdagen den 2den Juli, Formiddag Kl. 11, næstkommende, efter de derved fremlæggende Conditioner, som forinden Auctionen tillige kan erfares hos Auctionsreqvirenten, Procurator Dannisøe i Aalborg, og iblandt hvilke, at Eiendommen strax tiltrædes og tages i Besiddelse af Kjøberen, samt at endeel af Kjøbesummen ligeledes strax bliver at udbetale. Eiendommens Godhed, m.m., ville Liebhaberne bedst selv overbevise sig om, ved at tage samme i Øiesyn, og forevises af Eieren Lars Jensen. Saasnart Auctionen over Gaarden er tilendebragt, agte tillige endeel udlagt Ind- og Udboe, samt Besætning af Vester og Fæekreaturer, og endelig 2de store nye Kobber Grube=Kjedler, bortsolgte mod contant Betaling. Dette bekjendtgjøres herved til Liebhaberes og andre Vedkommendes behagelige Underretning. Sæbye, den 18de Juni 1831. J Auctions-Directeurens Fraværelse.
Aalborg Stiftstidende, 1831-06-25
Polen. Jfølge Efterretninger fra Litthauen have de derværende Jnsurgentere i Forening med Grev Chlapowski indtaget Staden Slonim, og Cesarowisch Constantin har begivet sig til Minsk. Om General Chlapowskis Expedition berettes: J det Bialystokske var det gaaet ham ugunstigt, han rykkede derfor med sit Corps frem mod Litthauen; hans Stridskræfter formere sig daglig ved tilkomme Frivillige, og Polakkernes Ankomst har paany oplivet Jnsurgenterne. Hans Keis. Høihed Cesarowitsch begav sig med Fyrstinde Lowicz til Slonim; men General Chlapowskitrængte med overordentlig Hur lighed ind i det forrige Voivodskab Nowogrod, og nær nede sig Slonim, idet han meddeelte Fyrstinde Lowic(hvis Svoger han er) det Raad at fjerne sig fra Staden; hun afreiste derfor til Minsk, og Chlapowski skal have vendt sig i al Hast til Wilna.
Aalborg Stiftstidende, 1831-06-25
Vi vide af sikkre Kilder, skrives fra Warschau den 14de Juni, at General Chranowski har den 7de Dennes havt en betydelig Fordeel over det af General Ri diger commanderende Corps; Affairen forefaldt 2 Mile, fra Zamose, men de nærmere Omstændigheder ere os endnu ubekjendte.
Aalborg Stiftstidende, 1831-06-25
De tydske Tidender, hedder det fremdeles, har udbredt vildfarende Efterretninger, som om Jnsurrectionen i Podolien var bleven fuldkommen undertrykt.
Aalborg Stiftstidende, 1831-06-25
General Roth har hidtil ikkun kjæmpet med Jnsurgenterne i Districterne Olviopol, Naysyn, Latytzew og Human. Han har leveret Jnsurgenterne 5 Træfninger, men overalt, hvor de selv angrebe, bleve de russiske Corpser adspredte. Bønderne kjæmpede tappert. Det ved Dasow lidte Nederlag tilskrive Jnsurgenterne Capitain Orlikowski, som ved Udførelsen af en Manø ver med uøvet Cavallerie gjorde en Bevægelse tilbage, og derved foraarsagede Forvirring. Efter Træfningen ved Dasow havde Jnsurgenterne igjen havt nogle Fordele, og gjort 300 Mand til Fangen.
Aalborg Stiftstidende, 1831-06-25
Det hedder, at General Kreus ikke har begivet sig til Briese, men marscherer igjennem Podlachien for at forene sig med den russiske Hovedarmee.
Aalborg Stiftstidende, 1831-06-25
Efter Forlydende, skrives fra Posen, er Feldtmarschal Paskewitscheriansk paa sin Reise til Armeen allerede kommen til Wilna.
Aalborg Stiftstidende, 1831-06-25
Fyrst Cartorisk, som vilde nedlægge Præsident værdigheden, har efter almindeligt Forlangende paa ny overtaget den. Regjeringsforandringen, man havde isinde i Warschau, fandt ikke Sted for denne Gang, da den paa Rigsdagen, efter tre Dages meget heftige Debatter, er bleven forkastet.
Aalborg Stiftstidende, 1831-06-25
J Warschau blev man den 13de Dennes om Natten underrettet om Diebitschs Død, og det heed endog, at Feldtmarschallen døde 2 Timer efterat General Orlow var kommen fra Petersborg til Hovedqvarteret, havde undersøgt Armeens Tilstand, og yttret Utilfredshed derover. Vi have, hedder det, nu een Legende meere om denne Begivenhed. Alligevel er hiint Angivende feilagtigt baade med Hensyn til Tids- og Stedsbestemmelse. Vilde man afkræfte den Paastand, at Feldt marschallen er død af Cholera, af den Grund, at der kort iforveien var bleven os givet Forsikkring fra Hovedqvarteret om, at Armeen nu ganske var befriet fra dette Onde, saa kunde tvertimod snarere drages et Argument imod det Sidste deraf, naar vi høre, at den polske Armee ganske var bleven befriet fra den i Træfningen ved Jganie meddeelte Cholera, men efter Slaget ved Ostrolenka igjen anfaldet deraf. Diebitsch skal i sine sidste Øieblikke have yttret det Ønske, at hans Liig hverken maatte hvile i russisk eller polsk Jord, men blive begravet paa fædrenelandsk Grund (i Schesien.
Aalborg Stiftstidende, 1831-06-25
Til Warschau er bragt Efterretning om, at GeneralGielgud har vunden en glimrende Seir i Litthauen, over Russerne; 2000 Fanger og 8 Kanoner skulle være faldne i Polakkernes Hænder. J Pultusch staaer General Witts Corps; den hiin Side Narew staaende russiske Armee skal være henved 36000 Mand stærk, og et Corps paa 20000 Mand med 40 Kanoner er afsendt til General Gielguds Forfølgelse. Jndvaanerne i Egnen om Ostrolenka udsige, at Ruinerne af Husene i denne Stad ere opfyldte med Saarede, hvis Antal beløbet sig til 5000; desuden bleve endnu 1200 Vogne skrabede sammen fra Omegnene for at bringe de øvrige Blesserede videre.
Aalborg Stiftstidende, 1831-06-25
Fra Giewoszow (sydlig fra Warschau, ved Weichselen, meldes, at General Chrzanowski den 1ste Dennes har vunden betydelige Fordeele over General Rüdigers Corps; men directe Efterretninger herom ere endnu ikke indtrufne i Warschau.
Aalborg Stiftstidende, 1831-06-25
Om Opstanden i Podolien erfarer man følgende: Den 27de Mai kom en Estafette til Zalesseyki med Efterretning om, at Jnsurgenterne ankom til Satanow, og overrumplede den hele russiske Besætning; kun een eeneste Officeer undkom. De russiske Embedsmænd flygtede med Kasserne til Gallizien. Jnsurgenterne toge mangfoldige Vaaben og de General Wittgenstein tilhørende Kanoner. Vi kunne med Vished angive, at Antallet paa Jnsurgenterne beløber sig til 30000 Mand. Men til disse gode Efterretninger maae vi ogsaa føie en mindre Glædelig: En Afdeling Jnsurgentere under General Kolysko var rykket ind i Gallizien, den blev strax afvæbnet, og venter, leiret ved Satanow, sin Skjæbnes Afgjørelse.
Aalborg Stiftstidende, 1831-06-25
Breve fra Gallizien indeholde Efterretning om, at Moldauerne have sendt en Deputation til Jnsurgenterne i Podolien med Andragende om i Forening med Polakkerne at afkaste Ruslands Herredømme. Tiden vil lære, hvorvidt dette er grundet.
Aalborg Stiftstidende, 1831-06-25
Man havde i Hamburg faaet den Efterretning, at den fra Kønigsberg til Brug for den russiske Hær afgangne Havre-Transport var falden i Hænderne paa General Gielgud, der var paa Marschen til Libau.
Aalborg Stiftstidende, 1831-06-25
Fra Cherbourg meldes, at Keiseren er kommen dertil med et følge af 38 Personer. Keiseren og Keiserinden ere meget oprømte, og underholde sig med Enhver. Keiseren drikker hver Middag paa den franske Konges Sundhed. Efter Forlydende vil han først ledsage Keiserinden til Baiern, for der at oppebie hendes Nedkomst, men siden agter han at vende tilbage til Frankrig, for der at nedsætte sig, hvorom han allerede skal have skreven til Kongen. Dette fra Paris, men fra England skriver man, at han vil nedsætte sig der og leve som Privatmand.
Aalborg Stiftstidende, 1831-06-25
Hanover, den 18de Junii. Hans Majestæt Kongen har givet Staden Göttingen, en nye Forfatning, som er bleven publiceret i Lovforsamlingen. Det almindelige Magistrats-Collegium danner Stadens Øvrighed, og samme bestaaer af en Magistrats-Directør, en Stadsrets-Directør, en Stads syndicus, 2 Stadsdommere, en Stadsrets-Assessor og 4 Senatorer. Stadens Forhold til Universitetet bliver uforandret.
Aalborg Stiftstidende, 1831-06-25
Cholerasygen. Antagelsen af den Læge, som Keiseren af Rusland ædelmodig har sendt til Staden Warschau, er høfligen bleven afslaaet med den bemærkning, at England og Frankrig havde allerede for længe siden i denne Henseende sørget for Polen, og man vilde skaane Lægen for det Ubehagelige i en Stilling, i hvilken han let kunde komme til at behøve Beskyttelse imod en eller anden Mistillid, som muligen kunde reise sig mod ham.
Aalborg Stiftstidende, 1831-06-25
Fra den polske Grændse skrives: Dr. Leos CholeraLægemethode skal gjøre Underværker, og vil ogsaa blive bragt i Anvendelse paa Landet, da Midlerne ere lette at bekomme.
Aalborg Stiftstidende, 1831-06-25
En privat Skrivelse fra Riga af 6te siger, at Sygdommen har hidtil været saa ondartet, at, især i den første Tid, næsten ingen bleve helbredte deraf, ja at nogle af de Angrebne strax paa Stedet faldt om og døde. Faa af de høiere Stænder havde havt den, men utroligt stort vil det hele Antal Døde tilsidst vise sig. For Øieblikket viste Sygdommen sig dog allerede at den Art, at Lægens Behandling er anvendelig og slaaer an Fædrenelandet.